CELEX: 62020TN0606
Language: da
Date: 2020-09-30 00:00:00
Title: Sag T-606/20: Sag anlagt den 30. september 2020 — Austrian Power Grid m.fl. mod ACER

30.11.2020   
            
            
               DA
            
            
               Den Europæiske Unions Tidende
            
            
               C 414/41
            
         
      Sag anlagt den 30. september 2020 — Austrian Power Grid m.fl. mod ACER
      (Sag T-606/20)
      (2020/C 414/63)
      Processprog: engelsk
      
         Parter
      
      
         Sagsøgere: Austrian Power Grid AG (Wien, Østrig) og syv andre sagsøgere (ved advokat M. Levitt og solicitors B. Byrne og D. Jubrail)
      
         Sagsøgt: Den Europæiske Unions Agentur for Samarbejde mellem Energireguleringsmyndigheder (ACER)
      
         Sagsøgernes påstande
      
      
                  —
               
               
                  Den anfægtede afgørelse annulleres, for så vidt som den angår sagsøgerne.
               
            
                  —
               
               
                  Artikel 1 i ACER’s afgørelse nr. 02/2020 af 24. januar 2020 og artikel 3, stk. 3, artikel 3, stk. 4, litra b), artikel 4, stk. 6, artikel 6, artikel 11, stk. 1, litra c), og artikel 12 i rammen for gennemførelse af en europæisk platform for udveksling af balanceringsenergi fra frekvensgenoprettelsesreserver med automatisk aktivering annulleres.
               
            
                  —
               
               
                  ACER tilpligtes at betale sagsomkostningerne.
               
            
         Søgsmålsgrunde og væsentligste argumenter
      
      Med dette søgsmål har sagsøgerne nedlagt påstand om annullation af afgørelsen fra ACER’s klagenævn af 16. juli 2020 i sag A-001-2020 (konsolideret), hvorved dette klagenævn meddelte afslag på klager over ACER’s afgørelse nr. 02/2020 af 24. januar 2020 om rammen for gennemførelse af en europæisk platform for udveksling af balanceringsenergi fra frekvensgenoprettelsesreserver med automatisk aktivering, og i givet fald af ACER’s afgørelse nr. 02/2020 og bilag I til denne afgørelse.
      Til støtte for søgsmålet har sagsøgeren fremsat tre anbringender.
      
                  1.
               
               
                  Med det første anbringende gøres gældende, at den anfægtede afgørelse er behæftet med en retlig fejl som følge af, at ACER’s klagenævn fastslog, at ACER havde kompetence til at udbygge og ændre bestemmelser i en gennemførelsesretsakt, nemlig retningslinjerne for balancering af elektricitet (1), idet ACER i strid med princippet om kompetencetildeling og ACER-forordningen traf en afgørelse, der afveg fra de nationale regulerende myndigheders fælles holdning.
               
            
                  2.
               
               
                  Med det andet anbringende gøres gældende, at den anfægtede afgørelse er behæftet med en retlig fejl, idet ACER’s klagenævn ikke foretog en korrekt anvendelse af kravene til udformning og drift af den europæiske platform for udveksling af balanceringsenergi fra frekvensgenoprettelsesreserver med automatisk aktivering og således støttede ACER’s ændring af bestemmelserne i en gennemførelsesretsakt, nemlig retningslinjerne for balancering af elektricitet.
               
            
                  3.
               
               
                  Med det tredje anbringende gøres gældende, at den anfægtede afgørelse tilsidesætter princippet om god forvaltning, retten til forsvar og begrundelsespligten, og ikke overholder de retlige forpligtelser, som ACER’s klagenævn skal opfylde som klagenævn.
               
            
         (1)  Kommissionens forordning (EU) 2017/2195 af 23.11.2017 om fastsættelse af retningslinjer for balancering af elektricitet (EUT 2017, L 312, s. 6).